सेक्टर 16-17 की समस्याओं के समाधान के लिए हुडा प्रशासन से मिले सेक्टरवासी
सीनियरसिटीजन वेलफेयर एसोसिएशन सेक्टर 16-17 और सेक्टरवासियों का एक प्रतिनिधिमंडल बुधवार को सेक्टर की समस्याओं को लेकर प्रधान हरि सिंह पूनियां के नेतृत्व में हरियाणा शहरी विकास प्राधिकरण के प्रशासक से मिला। यह जानकारी देते हुए महासचिव ओमप्रकाश श्योकंद ने बताया कि सेक्टर में इन दिनों सड़कों की रिपेयरिंग का काम चल रहा है, मगर रिपेयरिंग में इस्तेमाल की जा रही सामग्री की गुणवत्ता घटिया है। इसके चलते यह सड़कें ज्यादा समय नहीं चलेंगी। इसके अलावा सभी टूटी हुईं सड़कों की रिपेयरिंग करके कुछ ही सड़कों की रिपेयरिंग की जा रही है। इसके बारे में हुडा प्रशासक को अवगत करवाया गया।
प्रशासन को बताया कि तोशाम रोड पर सेक्टर के मुख्य रास्ते पर दोनों ओर झुग्गी झोपड़ीवालों ने कब्जा किया हुआ है और वहां दुकानें भीबना ली हैं। सेक्टरवासियों को आने-जाने में परेशानी का सामना करना पड़ता है। प्रतिनिधिमंडल ने हुडा प्रशासक से रिपेयरिंग के कार्य की जांच करवाने और रिपेयरिंग में अच्छी गुणवत्ता वाली सामग्री का प्रयोग कर सभी टूटी हुई सड़कों की रिपेयरिंग करवाने तथा अवैध कब्जों को हटवाने की मांग की है। इस मौके पर ओमप्रकाश श्योकंद, मधुकर भारती, सुरजाराम झाझडिय़ा, इंद्र सिंह मलिक, भगवान सिंह, कुलबीर सिंह दूहन आदि मौजूद थे।
hin_Deva hin_Deva hin_Deva